גור קורן

שמאל|ממוזער|160px|גור קורן בהצגה "חמישה קילו סוכר" ביחד עם יובל ינאי, תיאטרון גשר
שמאל|ממוזער|160px|גור קורן בהצגה "חמישה קילו סוכר" ביחד עם ציון אשכנזי, תיאטרון גשר
שמאל|ממוזער|160px|גור קורן בהצגה "חמישה קילו סוכר" ביחד עם רונה בקרמן, תיאטרון גשר
שמאל|ממוזער|160px|גור קורן בהצגה "חמישה קילו סוכר", תיאטרון גשר
גור קורן (נולד ב-24 בנובמבר 1973) הוא מחזאי, במאי, מתרגם, שחקן ומורה למשחק ישראלי.

ביוגרפיה
קורן נולד וגדל במושב היוגב בעמק יזרעאל, בן להורים רפתנים. גור הוא הבכור בין ארבעה אחים. למד בבית ספר חקלאי, בצבא שירת כמפעיל מחשב מקינטוש.

אחרי הצבא עבד קורן בתיאטרון בובות. כעבור מספר שנים הלך ללמוד משחק בבית צבי. הוא סיים ללמוד במגמת בימוי ומשחק בשנת 2002. בבית צבי זכה במלגות ההצטיינות: "לידיה פינקוס", "קרן סטיפנדיות", "אולה שנצור". בשנה א' ללימודיו, כשהוריו היו בטיול בחו"ל, הזמין 10 מחבריו לכיתה לביתו בהיוגב והם ערכו חזרה למחזה הראשון שכתב, "לירות בראש" וכעבור שלושה שבועות העלו את ההצגה ב"מועדון לחבר" של המושב. אחר-כך הציגו את ההצגה בבית צבי וגרי בילו החליט להעלות את הצגה בבית הספר. "לירות בראש" עוסק באמן שכותב את המחזה הראשון שלו, חייו מתערבבים ביצירה עד שאבד הגבול בין האמנות לחיים. אחר-כך קורן כתב וביים מחזה נוסף בשם "שרון סמו רוצח", שנכתב בהשראת רצח ראש הממשלה יצחק רבין והוצג בתיאטרון הספרייה באוקטובר 2002.

גור קורן כתב וביים את המחזה "אני ונפשי", שהוצג בתיאטרון תמונע ממאי 2004 עד מרץ 2005. זוהי קומדיה פסיכולוגית העוסקת ביחסים בין בחור לנפש שלו, להיגיון שלו ולגוף שלו. את כל אחד מהם שיחק שחקן אחר והם חיו ביחד בדירת שותפים.

בשנת 2016 המחזה בכתיבתו, "המוגבלים", עלה בבימויו של גלעד קמחי בתיאטרון בית ליסין. ההצגה הייתה ההצגה הנצפית ביותר באותה השנה.

בשנת 2017 תרגם יחד עם גלעד קמחי את המחזה "ציד המכשפות" של ארתור מילר. באותה שנה מחזה שכתב, "המוגבלים", עלה בתיאטרון באיטליה.

בשנת 2018 העלה התיאטרון הקאמרי הצגה בשם רומאו ואמא שאותה גור קורן כתב יחד עם גלעד קמחי. באותה שנה גם נתמנה כמנהל האמנותי של פסטיבל תיאטרון קצר.

בשנת 2019 העלה התיאטרון הקאמרי את הקומדיה פרי עטו "לא לריב", שבה הוא גם משחק.

בשנת 2020 העלה התיאטרון הקאמרי את סדרת הרשת "בלפור" אשר כתב בערוץ היוטיוב של התיאטרון. הסדרה נכתבה בצל מגפת הקורונה, המחאה החברתית והמצוקה הכלכלית ששררה, ושוררת בארץ.

בשנת 2021 כתב את המחזה "גרושים", כחלק מפרויקט "מחוץ לקופסה" של התיאטרון הקאמרי, בו הוצגו הצגות בבתים פרטיים, בעקבות המגבלות של מגפת הקורונה. בנוסף השתתף בכתיבת המחזה "אהבה ומגפה" שעלה ב"קאמרי".

בשנת 2022 היה הדרמטורג של הקומדיה "אני סבתא שלך" מאת איתי סונטג בתיאטרון הקאמרי.

בשנת 2023 היה הדרמטורג של הקומדיה "הבן של מושיקו הגדול" מאת גיל ארי כהן בתיאטרון הקאמרי.

מתגורר בקרית אונו. נשוי לשחקנית מורן רוזן.

הצגות עם נוער
בשנים 2006–2008 הוא עבד כבמאי במרכז תיאטרון "נורית קציר" בירושלים. הוא כתב וסיים שם את "ניישולר" ע"פ "זמן ומשפחת קונוואי" של ג'.בי. פריסטלי ואת "דמיין סיפור אהבה", עיבוד חופשי שלו ל"ליזיסטרטה" של אריסטופאנס. "דמיין סיפור אהבה" גם ייצגה את ישראל בפסטיבל הצגות הנוער במוסקבה ביולי 2008.

ב-2008 עבד קורן ב"בימת הנוער כפר סבא" שם כתב וביים את המחזה "רומיאו ואמא", זהו עיבוד לסרט "פעם בחיים" של הבמאי הצרפתי-יהודי סטיב סוויסה. מספר על ילד שאמו חולת סרטן, וכדי לשמח את ליבה הוא מספר לה שהוא משחק בהצגה המפורסמת "רומיאו ויוליה". ההצגה עלתה בבמת הנוער כפר-סבא ביוני 2009.

קורן כתב וביים את "סיפור שקרה ברחובות", הצגה שעוסקת ביחסי הורים-ילדים ועלתה ביוני 2010. הוא כתב וביים את "הצגת ילדים" שהוצגה ביוני 2011, וגם בצוותא תל אביב ובפסטיבל הנוער בבת ים. נכתבה יחד עם שחקני "להקת בימת הנוער" בהשראת הסרטים "פאקינג אמאל" ו"יחסים מסוכנים". ההצגה מספרת על עלילותיהם של בני נוער ביישוב קטן והמצבים הקיצוניים אליהם הם מגיעים: סכנות השעמום והאהבה אצל ילדים טובים, אהבה לסבית, התערבות על מין, הרגלי השתייה המוגזמים של בני הנוער וסיפור על מישהו שעשו עליו חרם בפייסבוק והוא התאבד.

בשנים 2010 ו-2011 שתי הצגות שכתב קורן וביים השתתפו בפסטיבל תיאטרון קצר בצוותא. "מחזה ליום המשפחה", שהוצג בדצמבר 2010. זוהי קומדיה המתארת שיחה מאוד רגשית ומעמיקה שמתרחשת בבית זונות בין הלקוחות, הזונה והסרסור המציגה פער בין הסיטואציה לתכנים. בהצגה שיחקו עירית נתן בנדק, עומר עציון, ערן בן-זאב וגור קורן עצמו. ב-2012 הציג באותה מסגרת את "עדות שקר" – על שחקן מובטל שכשהוא מקבל הזדמנות לשחק בחיים האמיתיים הוא מאבד את הגבולות בין משחק למציאות. בהצגה שיחקו: יניב ביטון, ערן בן-זאב וגניה סנופ.

בתיאטרון גשר
גור קורן כתב את המחזה "חמישה קילו סוכר" ושעלה בשנת 2009 בתיאטרון גשר, בבימויו של יבגני אריה. זהו מחזה מוקומנטרי וקורן משחק בהצגה את עצמו, מאז שיחק בהצגות נוספות בתיאטרון גשר. ההצגה עוסקת בסבו שחזר אליו אחרי מותו, נגלה אליו דרך דמויות שונות בחייו, כל פעם דרך דמות אחרת ומבקש ממנו לשנות פרט היסטורי בספר על מלחמת העולם השנייה שעומד להתפרסם. באפריל 2012 הוצגה ההצגה בלונדון בשפה האנגלית על ידי שחקנים אנגלים. במאי 2015 הוצג המחזה בתיאטרון בביאליסטוק, שבפולין.

קורן שימש כסטאז'ר לבמאי יבגני אריה בהצגה "רביזור" בתיאטרון גשר בשנת 2010 בה גם שיחק סוס ותרנגול.
מאז ינואר 2011 קורן משחק בהצגה "דון ז'ואן" של מולייר בבימויו של אלכסנדר מורפוב מבולגריה, שמוצגת בתיאטרון גשר ובו הוא משחק את הקומנדור והכומר.

קורן עיבד את הנובלה "בין לילה ובין שחר" מאת יהושע קנז למחזה. ההצגה עלתה בתיאטרון גשר במרץ 2012, בבימוי מורו מבית צבי סלבה מלצב, קורן משמש כעוזר במאי בהצגה וגם מגלם את יגאל המדריך.

הצגות ילדים
קורן עיבד למחזה את ספר הקאלט הרוסי של קורניי צ'וקובסקי "בַּרְמַלַי" להצגת ילדים בשם: "המסע לארץ הקופים", שהוצג בפסטיבל הצגות ילדים של בית צבי בדצמבר 2001 ובינואר 2004, בבימויו של סלבה מלצב. הוא עיבד למחזה את סיפור הילדים הידוע של הנס כריסטיאן אנדרסן "הנסיכה והעדשה", ההצגה בוימה בידי משה קפטן ושיחקה בה אפרת רייטן.
קורן הוא בעל עסק של הצגות ילדים.

גור קורן לימד וביים בעיקר בשני בתי ספר למשחק:" בית צבי" ו"אומנות המשחק – סופי מוסקוביץ'". בבית צבי ביים בצוותא עם סלבה מלצב שני מחזות שעיבד לעברית: "יום גג", על פי "היום חג" של אנטוניו בוארו ואיחו ו"בפסגה", על פי "בשפל", של מקסים גורקי. בשנת 2013 הצטרף גור לסגל האקדמיה לאמנויות המופע, ת"א.

הוא כתב עיבודים עבריים למחזות זרים רבים.
בעבר כתב קורן טורים באתר הכדורסל "ספסל" ובאתר הספורט "ONE". הוא השתתף במספר פרסומות.
זכה במלגת הצטיינות בתיאטרון גשר מטעם משרד עורכי דין זליגמן ושו"ת 2010.

זכה במלגת "קרן אסתר וד"ר ר. אלי ליאון" – עבור בימוי ועיבוד מחזות 2010.

עבודתו
בבית ליסין:
 "המוגבלים" – כתיבה. (בימוי ההצגה: גלעד קמחי) 2014 (הייתה ההצגה הנצפית ביותר בישראל ב–2016)
 "השחקנית" - כתיבה. (בימוי ההצגה: גלעד קמחי) 2016

בתיאטרון גשר:
 "חמישה קילו סוכר" – כתיבה ומשחק. (בימוי ההצגה: יבגני אריה) 2009
 "בין לילה ובין שחר" – עיבוד לספרו של יהושע קנז ועוזר במאי לסלבה מלצב 2012

במועדון צוותא:
 "מלך ישראל" כתיבה. (בימוי ההצגה: מוריה זרחיה) 2015

כתיבה ובימוי:

 שנה הצגה  תיאטרוןבמאי 2019 הנכד (יחד עם עירד רובינשטיין)התיאטרון הקאמריעירד רובינשטיין לא לריבגלעד קמחי2018 רומיאו ואמא 2013 לך לך מארצך ייצגה את בית צבי בפסטיבל "עתיד התיאטרון" בצוותא והחל מ-2014 תוצג ברחבי ישראל 2011 עדות שקרפסטיבל תיאטרון קצר, צוותא 2010 מחזה ליום המשפחה מאי 2004–מרץ 2005 אני ונפשיתיאטרון תמונע אוקטובר 2002 שרון סמו הרוצחתיאטרון הספרייהדצמבר 2001, עם תלמדי שנה ג'לירות בראשבית צבי

בימוי בבתי ספר למשחק:

 שנה הצגה  בית ספר  מחזאי 2014 הלוויה חורפית בית צבי ואנשים כבדי ראייה ועיוורים חנוך לוין פברואר 2013 לך לך מארצך בית צבי ע"פ "הטרילוגיה הבלגרדית" על פי בילנה סרביוביץ' פברואר 2010 בפסגה (בימוי משותף עם סלבה מלצב) עיבוד ל"בשפל" של מקסים גורקי יוני 2009 יום גג (בימוי משותף עם סלבה מלצב) ע"פ "היום חג" של אנטוניו בוארו ואיחו יולי 2008 שלושה חברים עיבוד לספרו של אריך מריה רמרק פברואר 2007 פאניקות קטנות קלייר מקינטייר דצמבר 2007 לך לך מארצך בית הספר "אומנות המשחק" – סופי מוסקוביץ' ע"פ "הטרילוגיה הבלגרדית" מאת בילנה סרביוביץ' דצמבר 2006 קיץ אחרון ג'יין צ'מברס מרץ 2006 כוכבים עם שחר אלכסנדר גאלין דצמבר 2004 הצל יבגני שוורץ מאי 2004 העצים מתים זקופים אלחנדרו קסונה מאי 2003 ציד המכשפות ארתור מילר מאי 2002 הרובע העתיק בית צבי טנסי ויליאמס

בימוי הצגות עם נוער:

 שנה הצגה  מחזאי/תפקיד  אכסניה יוני 2011 הצגת ילדים כתיבה ובימוי במת הנוער כפ"ס (הוצגה גם בצוותא ת"א) יוני 2010 סיפור שקרה ברחובות במת הנוער כפ"ס יוני 2009 רומיאו ואמא יצגה את ישראל בפסטיבל הצגות נוער במוסקבה ביולי 2008 דמיין סיפור אהבה עיבוד לליזיסטראטה "במתעשרה" – מרכז נורית קציר ירושלים יוני 2007 זמן ומשפחת ניישולר מאי 2007 עמדה ושאלה למה מרץ 2003 אחים בדם מחזמר מאת וילי ראסל עם מגמת תיאטרון באורט ביאליק

במאי משנה:

 שנה הצגה  בית ספר  מחזאי  במאי 2002 ימות חייך בית צבי ויליאם סארויאן סלבה מלצב שחף אנטון צ'כוב 2001 חודש בכפר טורגנייב ליזיסטרטה אריסטופאנס מיטקו בוזקוב

נוסחים עבריים למחזות:

"מוסריותה של גב' דולסקי", "קפיטן קארגיוז", "השחף", "העצים מתים זקופים", "הטרילוגיה הבלגרדית", "הצל", "השודד". "האחים קרמזוב", "היום חג", "בשפל"– כולם לבית צבי. עבור התיאטרון הקאמרי תרגם יחד עם גלעד קמחי את "ציד המכשפות".

כתיבת מחזות לילדים:

 שנה הצגה  תיאטרון/חברת הפקות  במאי 2002 הנסיכה והעדשה כספית הפקות משה קפטן דצמבר 2001, בינואר 2004 המסע לארץ הקופים (ע"פ ספרו של קורניי צ'וקובסקי) הוצג במסגרת פסטיבל הצגות ילדים של בית צבי סלבה מלצב

תפקידים

תיאטרון גשר

 שנה הצגה  תפקיד  מחזאי  במאי 2013 אנטי אחד מפמליית המלך קריאון ז'אן אנוי יבגני אריה 2012 בין לילה ובין שחר יגאל המדריך יהושע קנז סלבה מלצב 25 בינואר 2011–2012 דון ז'ואן הכומר והקומנדור מולייר אלכסנדר מורפוב 2010 רביזור סוס ותרנגול ניקולאי גוגול יבגני אריה 2012–2009 חמישה קילו סוכר תפקיד ראשי גור קורן

תפקידים אחרי בית צבי

 שנה הצגה  תפקיד  תיאטרון  מחזאי  במאי 2019 לא לריב גור התיאטרון הקאמרי גור קורן גלעד קמחי 2018 רומיאו ואמא תפקידים שונים גור קורן וגלעד קמחי 2010 מחזה ליום המשפחה לקוח מס' 1 פסטיבל תיאטרון קצר צוותא גור קורן 2008 טנגו לשלושה רוני (שוטר תנועה) תיאטרון קקדו יבגני פאלביץ' 2007 כולם היו בנאי, הפקה של עיריית ירושלים שירה ומשחק ערב מחווה ליוסי בנאי שרה נורמן ערכה את החומר של יוסי בנאי שרה נורמן מאי 2004–מרץ 2005 אני ונפשי תיאטרון תמונע גור קורן אוקטובר 2002 שרון סמו הרוצח שרון סמו תיאטרון הספרייה

מחזותיו שיצאו לאור
 לירות בראש, הוצאת בית צבי, רמת גן, 2005, 64 עמ'
 שרון סמו הרוצח, בית צבי, 2005, 71 עמ'
 המסע לארץ הקופים, על פי "ברמלי" מאת קרל צ'וקובסקי, בית צבי בשיתוף עם חנות פרוזה, 200 עמ'

קישורים חיצוניים

 צבי גורן, בין לילה ובין שחר – מנעורים לבגרות, באתר הבמה, 16 באפריל 2012





הערות שוליים

קטגוריה:מחזאים ישראלים
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:מורים למשחק בישראל
קטגוריה:היוגב (מושב): אישים
קטגוריה:ישראלים שנולדו ב-1973